《送将作同知明斋趣河防竹木事还京》
元代·成廷圭

明公端有济川才，百役供需入总裁。东海神鞭驱石去，南山材木蔽江来。

万年砥柱狂澜息，千里桑麻故道开。昭代君臣同禹稷，直将和气弭天灾。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。